kombinácia liekov
Dobry deň,užívam trombex,aspirin a antidepresiva brintellix ana noc polovicu lexaurinu,prosím o vyjadrenie,ďakujem
Dobrý deň,
ďakujeme za Vašu otázku.
Medzi liekom Aspirin (Protect) a liekom Trombex bola pozorovaná klinicky závažná interakcia, ktorá vedie k zvýšenému riziku krvácania. Vzhľadom na to je pri ich súbežnom podávaní potrebná opatrnosť. V prípade, že lekár bol oboznámený o všetkých užívaných liekoch, takáto kombinácia možná je a je potrebné dodržiavať jeho odporúčania. Avšak liečba by mala byť monitorovaná a odporúča sa kontrola zrážanlivosti krvi.
Pri súčasnom užívaní lieku Brintellix je všeobecne potrebná opatrnosť, ak sa užíva s perorálnymi antikoagulanciami alebo antiagreganciami alebo liekmi proti bolesti (napr. kyselina acetylsalicylová (ASA)) z dôvodu potenciálne zvýšeného rizika krvácania, kde sa zaraďuje aj liek Trombex a Aspirin, a to z dôvodu potenciálne zvýšeného rizika krvácania. Pri krátkodobej terapií je ich užívanie možné. V prípade dlhodobej terapie je potrebné, aby bol lekár informovaný o užívaných liekoch.
Prajem pekný zvyšok dňa.
S pozdravom
Mgr. Emma Halás Haluščíková